01/02/2010 | Administración LocalMunicipal
Ferrol
Normalización Lingüística
Anuncio Bases reguladoras para convocatoria de subvencións destinadas a entidades cidadás e cidadanía en xeral

ANUNCIO O Pleno do Concello de Ferrol, en sesión ordinaria celebrada a o día 29 de outubro de 2009 (29.10.2009), acordou, entre outros, o seguinte asunto: En aplicación do previsto no artigo 17 da Lei 38/2003, de 17 de novembro, Xeral de Subvencións e a fin de dar cumprimento aos principios de publicidade, transparencia, concorrencia, obxectividade, igualdade e non discriminación, así como a eficacia en cumprimento dos obxectivos fixados pola Administración outorgante e eficiencia na asignación e utilización dos recursos públicos, conforme ao disposto no artigo 8.3 da referida Lei, o Concello de Ferrol, e considerando o disposto no artigo 232 do R-D 2568/1986, Regulamento Orgánico de Funcionamento e Réxime Xurídico das Entidades Locais e no Regulamento de Participación Cidadá do Concello de Ferrol, que recolle a posibilidade de subvencionar economicamente ás asociacións para a defensa dos intereses xerais ou sectoriais da cidadanía, tanto no que se refire os seus gastos xerais como ás actividades que realicen, establece as seguintes normas reguladoras da concesión de subvencións ás entidades sen ánimo de lucro, legalmente constituídas e que teñan a súa sede social e desenvolvan ou realicen as súas actividades no Concello de Ferrol. Serán beneficiarias, todas aquelas persoas, que cumpran as condicións establecidas no artigo 11 da Lei 38/2003, xeral de subvencións. O obxecto das presentes bases é regular a concesión de subvencións para o fomento de actividades ou proxectos organizados por e para colectivos cidadáns legalmente constituídas ou cidadáns a título individual, que contribúan ao cumprimento dos obxectivos de promoción e fomento das actividades que pretendan desenvolver no Concello de Ferrol. Por tanto, serán obxecto de subvención as actuacións e programas das asociacións inscritas no Rexistro Municipal de Entidades Cidadás ou cidadáns a título individual que traballen ou teñan planificado traballar no ámbito municipal de Ferrol nas liñas de actuación relativas ás áreas que determine o Concello de Ferrol. As destinatarias destas subvencións serán: A) as Asociacións debidamente inscritas no Rexistro Municipal de Entidades Cidadás, cumprindo por tanto os seguintes requisitos: · Ter os seus estatutos adaptados á Lei orgánica 1/2002 de 22 de marzo, reguladora do Dereito de Asociación ou á Lei 11/1997 xeral do Deporte de Galicia, e no caso das entidades deportivas. · Estar inscritas no Rexistro Municipal de Entidades Cidadás do Concello de Ferrol cos datos actualizados no momento de presentar a súa solicitude. · Non contravir o regulado no artigo 13 da Lei 38/2003. · No caso de asociacións que fosen beneficiarias de subvencións en anos anteriores outorgadas polo Concello de Ferrol, deberán telas xustificadas en tempo e forma. · Cumprir os requisitos da convocatoria de concesión de subvencións. · Ter xustificado debidamente subvencións ou axudas económicas concedidas e percibidas con anterioridade. B) As persoas individuais, presentando un proxecto baixo as condicións destas bases e da convocatoria correspondente, en cumprimento do artigo 13 da Lei 38/2003 xeral de subvencións. As solicitudes das subvencións dirixiranse á Alcaldía do Concello de Ferrol, no modelo normalizado que figura no anexo destas bases e na convocatoria específica e presentaranse no Rexistro Xeral do Concello ou nos rexistros e oficinas a que se refire o artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, dentro do prazo establecido na correspondente convocatoria. Ademais dos documentos esixidos pola normativa xeral de subvencións, as persoas e entidades solicitantes deberán achegar, con carácter xeral: · Documentos que acrediten a identidade da persoa solicitante e, no seu caso, a representación de quen asine a solicitude (copia do DNI e do CIF). · Solicitude de subvención que se formalizará no modelo de instancia que figure, se é o caso, como anexo en cada convocatoria específica. En calquera caso, como contidos mínimos establécense: · Título do proxecto · Obxectivo xeral · Obxectivos específicos · Actividades · Calendario de actividades · Orzamento total · Declaración de solicitude doutras axudas e subvencións para a realización do mesmo proxecto e se estas foron concedidas ou están pendentes de resolución, concepto e contía das mesmas. · Declaración de non ter obrigas tributarias co Concello de Ferrol, nin administración de Facenda ou Seguridade Social. · Declaración responsable de que a persoa ou entidade solicitante non concorra ningunha das circunstancias que impidan obter a condición de beneficiaria de subvencións públicas, establecidas no artigo 13 da Lei xeral de subvencións. · Declaración da persoa asinante onde se sinale que cumpre todo o regulado no artigo 14 da Lei 38/2003, relativas ás obrigas da entidade beneficiaria. · Certificado da entidade financeira na que desexa se lle aboe o importe da subvención, na que figuren os vinte díxitos do Código Conta Cliente e na que se acredite que dita conta corresponde á entidade solicitante. Na convocatoria poderase solicitar a achega doutra documentación con carácter específico. Poderanse omitir os documentos que xa fosen achegados con anterioridade e cuxo prazo de validez non expire, substituíndoos por unha declaración na que se especifique que os mesmos non foron modificados dende a súa presentación no Concello de Ferrol. A norma reguladora das bases de concesión destas subvencións deberá incluír necesariamente os seguintes trámites: · Convocatoria pública anual mediante acordo do Pleno Municipal, axustada ao previsto no artigo 23.2 da Lei 38/2003, e que incluirá os créditos orzamentarios aos que se imputa a subvención e a contía total máxima ou estimada das subvencións convocadas dentro dos créditos dispoñibles, a fiscalización e aprobación do gasto correspondente. · Publicación da convocatoria no BOP, taboleiro de edictos do Concello, e páxina web municipal indicando: o obxecto, condicións e finalidade da concesión da subvención coa expresión de que a concesión efectuarase mediante un réxime de concorrencia competitiva; os requisitos para solicitar a subvención e forma de acreditalos, a oficina municipal onde se poden obter as bases da convocatoria e o lugar e prazo de presentación de solicitudes. · Coas solicitudes deberá achegarse a documentación á que se fai referencia nestas bases ou na convocatoria específica, salvo que os documentos esixidos xa estiveran en poder do Concello de Ferrol. · Recibidas as solicitudes dentro do prazo serán examinadas pola concellería correspondente a documentación achegada, e procederá, no seu caso a requirir ao solicitante, para que emende os defectos que se observen, emenda que se realizará no prazo de 10 días, facendo constar de que si así non o fixera arquivarase sen máis trámite a solicitude, previa resolución que será ditada nos termos previstos no artigo 71 da Lei 30/1992, de 26 de novembro, de réxime xurídico das administracións públicas e do procedemento administrativo común. · Emisión dun informe técnico por parte da concellería convocante, se así o considera oportuno a comisión de valoración, podendo reclamar das entidades ou asociacións solicitantes o achegamento de cantos outros datos, información ou documentos se estimen necesarios para a correcta instrución do expediente e a avaliación das solicitudes. · Prazo de resolución e notificación da subvención polo órgano competente. · Publicación nos casos que proceda. Así mesmo, a convocatoria de concesión de subvencións a entidades deberá facer referencia as seguintes cuestións: · Indicación das bases reguladoras que regulen o procedemento e acordo de aprobación. · Créditos orzamentarios aos que se imputa a subvención e contía total máxima das subvencións convocadas dentro dos créditos dispoñibles, e no seu defecto, contía estimada das subvencións. · Obxecto, condicións e finalidades da concesión da subvención. · Expresión de que a concesión efectuase mediante un réxime de concorrencia competitiva. · Requisitos para solicitar a subvención e forma de acreditalos. · Indicación dos órganos competentes para a instrucción e resolución do procedemento. · Prazo de presentación de solicitudes. · Prazo de resolución e notificación. · Documentos e informes que deben achegarse á petición. · No seu caso, posibilidade de reformulación de solicitudes. · Criterios de valoración das solicitudes. · Medio de notificación ou publicación, de conformidade co previsto no artigo 59 de Lei 30/1992, de 26 de novembro, de réxime xurídico de administracións públicas e do procedemento administrativo común. Serán criterios obxectivos de preferencia para o outorgamento das subvencións en todas as convocatorias, os seguintes: · Coherencia técnica do proxecto e congruencia entre a programación e os obxectivos de cada convocatoria. · Nivel de cobertura poboacional e interese social da iniciativa. · Nivel de representatividade da asociación no seu territorio ou sector. · Capacidade de autoxestión da entidade e nivel de financiamento propio no seo do proxecto, cun mínimo que se indicará na convocatoria correspondente. · Nivel de sostibilidade do proxecto. · Grao de innovación do proxecto e déficit de actividades análogas no municipio. · Outros a perfilar en cada convocatoria. Criterios transversais: · Nivel de colaboración con outras entidades cidadás ou axentes sociais na execución do proxecto. oIntercambio e participación activa das persoas socias para a execución do proxecto. · Promoción da participación cidadá e dinamización comunitaria. · Perspectiva de xénero na formulación do proxecto e na difusión de resultados. · Criterios de accesibilidade no proxecto. · A promoción da extensión social da lingua galega ou do proceso de normalización lingüística como obxectivo do proxecto. · Existencia de documentación oficial da entidade (estatutos, proxecto e orzamento de actividades anual, certificación de membros da xunta directiva), así como documentos habituais de comunicación da asociación (actas, publicidade, circulares, etc.) en lingua galega. Para acreditar este mérito deberase presentar o modelo de declaración responsable de utilización da lingua galega que figura no Anexo I. C. A puntuación e ponderación de cada criterio, o máximo nivel de puntuación e a obrigatoriedade dunha puntuación mínima de será determinado en cada convocatoria. A valoración dos criterios transversais non deberá superar o 30% da puntuación total dos criterios. A comisión de valoración das subvencións estará constituída por: · Presidencia no/a Concelleiro/a delegado da concellería correspondente, que poderá ser coincidente con outros representantes; ou concellería en quen delegue se é o caso. · Concelleiro/a delegado de participación cidadá. · Un representante de cada grupo municipal. · Persoal técnico da concellería correspondente. · Dous representantes de entidades cidadás, relativo ao sector/territorio da convocatoria, elixidos/as por sorteo, de entre as asociacións inscritas no Rexistro Municipal de Entidades Cidadás, con voz e sen voto. · Persoal administrativo coincidente coa secretaría da Comisión Informativa correspondente, que actuará como secretaría da comisión de valoración. A comisión informativa correspondente a cada área convocante deberá ditaminar a proposta efectuada pola comisión de valoración para a súa elevación ao órgano competente de aprobación. O prazo máximo no que debe de notificarse ás persoas e entidades interesadas a resolución expresa será de seis meses contados a partir do día seguinte á data de finalización do prazo de presentación de solicitudes. Transcorrido este prazo, a falta de resolución e notificación producirá efectos desestimatorios. O acto de resolución da subvención esgota a vía administrativa. En concordancia co que dispón o artigo 116 da Lei 30/1992, de 26 de novembro, poderá interpoñerse recurso potestativo de reposición ante o alcalde deste concello, no termo dun mes a contar dende o día seguinte ao da recepción da notificación, ou ben directamente recurso contencioso administrativo ante o Xulgado Contencioso administrativo correspondente. As comunicacións entre a persoa ou entidade adxudicataria e o Concello de Ferrol deberán realizarse en galego, así e como a difusión de resultados relativos ao proxecto e os seus produtos, en cumprimento da Ordenanza Municipal de Normalización Lingüística de 1997. Así mesmo, todos os contratos, convenios e calquera tipo de relacións de vencellamento que estableza o Concello de Ferrol, incluirá unha cláusula específica sobre o uso da lingua galega, en cumprimento do acordo plenario de 03.05.1996: “Todos os documentos que se deriven desta relación de vencellamento entre o Concello de Ferrol e.(entidade ou persoa correspondente) redactaranse en lingua galega, así como toda presenza pública (rótulos, indicadores de rúa, publicidade de calquera tipo, etc.) que as partes que contraten ou convenien realicen referentes aos asuntos deste convenio ou contrato” Igualmente, empregarase unha linguaxe non discriminatoria nin excluínte do xénero feminino, evitando o androcentrismo e usando termos neutros na redacción do proxecto e nas accións de formación, divulgación e difusión de resultados. As entidades que reciban subvención están obrigadas a facilitar os datos que lle sexan solicitados polo Concello de Ferrol. Así, a entidade subvencionada para acreditar a execución do programa deberá presentar no Rexistro Xeral do Concello, no prazo establecido na convocatoria anual, a documentación que se recolle nas bases, e calquera outra que a Intervención Municipal estimase oportuna; en calquera caso: · Memoria xustificativa e de gastos detallada da actividade realizada, con indicación das subvencións obtidas e os conceptos da mesma, debendo conter os seguintes extremos: a) Certificación pola secretaría da entidade de execución do programa para a que se solicita subvención realizada no ano anterior. b) Actividades ou programas realizadas, con expresión de calendario e lugar de execución. c) Obxectivos, características, estrutura e metodoloxía da actuación ou programa. d) Número de persoas beneficiarias. e) Recursos materiais: descrición de instalacións e equipamento. f) Declaración de recursos humanos relacionados coa actividade ou programa (voluntariado, profesionais asalariados). g) Presuposto de execución detallado con expresión do custo dos recursos humanos e materiais. · Liquidación económica da actividade xunto con facturas e comprobantes de pago. · Un exemplar da documentación e publicidade escrita e gráfica relativa á actividade subvencionada, debidamente rubricada. As facturas e recibos de pago, que deberán reunir os seguintes requisitos: 1. Ser orixinais ou copias debidamente compulsadas.2. Conter unha dilixencia na que se faga constar que as facturas se destinarán á xustificación da subvención concedida polo Concello de Ferrol.3. A entidade beneficiaria deberá figurar obrigatoriamente como destinataria da factura.4. Ter referencia de gastos xerados pola actividade obxecto da subvención. Neste sentido, deberán expresar con detalle os bens e servizos adquiridos.5. Cumprir os requisitos técnicos esixidos polas leis e regulamentos que regulen as características da factura e o seu contido.6. As facturas que reflictan o gasto axustaranse aos criterios que se establecen na base décima primeira (gastos de xestión, de comunicación, etc.) O prazo de xustificación indicarase en cada convocatoria. Poderá concederse unha prórroga, nos casos debidamente motivados, sempre que a entidade beneficiaria o solicite. Esta prórroga esixirá, informe técnico favorable e resolución expresa. No caso de achegar xustificantes que non se axusten ás bases da convocatoria ou presentar documentación xustificativa incompleta, se lle notificará á persoa ou entidade beneficiaria da subvención, para que poida emendar os xa presentados no prazo de dez días; poderá, se fose necesario, presentar novos documentos xustificantes sempre dentro do prazo de xustificación. Transcorridos estes prazos sen que os documentos tiveran entrada no Rexistro Xeral deste Concello, o/a beneficiario/a perderá o seu dereito a percibir a subvención non xustificada. No caso de que o importe xustificado sexa unha cantidade inferior á que deba xustificar, o importe que abonará o Concello de Ferrol establecerase mediante unha equivalencia. Como gastos subvencionables, establécense os seguintes: 1. Gastos de xestión (materiais de administración, fotocopias, papel, bolígrafos, material informática, etc.) 2. Gastos de comunicacións: Teléfono, Fax, Correo. Os apartados 1 e 2 non poderán superar o 20% do total da xustificación da subvención.3. Gastos de publicidade e difusión: Imprenta, serigrafía, etc.4. Gastos de transporte: Autocares, billetes de tren, avión, etc.5. Gastos de materiais consumibles específicos das actividades.6. Asistencias técnicas (monitores/as, docencia, etc.) 7. Outros gastos relacionados coas actividades executadas. Os apartados 3, 4, 5, 6 e 7 non poderán superar o 60% do total da xustificación da subvención.8. “Cortesías da colaboración”, relacionadas co programa (ata un máximo do 10%), como agasallos, placas conmemorativas e cortesías gastronómicas.9. Outros gastos adecuados co programa, relacionadas coa actividade (ata un 10%), sempre que sexan debidamente computadas na Contabilidade Xeral. Os conceptos expresados nos xustificantes do gasto serán obrigatoriamente os que fosen motivo da subvención. As entidades cidadás e persoas perceptoras das subvencións quedan obrigadas a: · A comunicar ao Concello de Ferrol a aceptación ou non aceptación da subvención outorgada e das condicións derivadas do seu outorgamento, no prazo de 15 días dende a notificación correspondente. · Realizar o proxecto de actividade, obxecto da concesión da subvención e acreditala debidamente ante o Concello de Ferrol. · Cumprir cos requisitos establecidos nestas bases. · Asumir todas as responsabilidades que puidesen derivarse da realización do proxecto de actividade. · Someterse as actuacións de comprobación e as de control financeiro que corresponden aos servizos da Intervención municipal e as previstas na lexislación do Tribunal de Contas. · A comunicar ao Concello de Ferrol a obtencións doutras subvencións ou axudas para a mesma finalidade, debendo engadirse na documentación xustificativa unha relación de todos os gastos e ingresos correspondentes á actividade subvencionada. · Facilitar canta información sexa requirida polo Concello de Ferrol referente ás actividades subvencionadas e incluso facilitar canta documentación sexa requirida no exercicio desta función pola Intervención municipal. · Achegar a documentación relativa á identidade corporativa do Concello de Ferrol (publicación do logotipo, etc.) Conforme co disposto na normativa xeral de subvencións procederase á anulación da subvención concedida nos supostos de renuncia da entidade beneficiaria ou, previa tramitación do expediente, nos casos de incumprimento por parte da mesma das obrigas asumidas e impostas. Procederá ao reintegro das cantidades percibidas e á esixencia do interese de demora dende o momento do pago da subvención, na contía legalmente establecida, e previa a tramitación do expediente, nos supostos do punto anterior, e nos seguintes: 1. Incumprimento da obriga de xustificar no prazo e termos que se establece. Se se realizase unha xustificación parcial do gasto reintegrarase a cantidade equivalente ao gasto que reste sen xustificar.2. Obtención da subvención sen reunir os requisitos establecidos.3. Incumprimento da finalidade para a que a subvención foi outorgada.4. Negativa da entidade beneficiaria ás actuacións de control establecidas polo Concello de Ferrol para comprobar o cumprimento da finalidade da subvención.5. Incumprimento das condicións imposta ás entidades colaboradoras e beneficiarias con motivo da concesión da subvención. Para a determinación da contía a reintegrar, total ou parcialmente, atenderase aos principios de proporcionalidade e equidade, segundo as circunstancias do caso concreto. A resolución pola que se esixa o reintegro ditarase polo mesmo órgano que concedeu a subvención. En relación ás accións ou omisións a que se refire a Lei Xeral de Subvencións, serán sancionables: 1. Con multa proporcional entre 75 e 1.000 euros, á cantidade indebidamente percibida.2. Perda durante un prazo de ata 5 anos da posibilidade de obter outra subvención por parte do Concello de Ferrol. A imposición da sanción será independente da obriga de reintegro da cantidade indebidamente recibida, e impoñerase polo mesmo órgano que concedeu a subvención. O importe da subvención non poderá ser superior, en ningún caso, aos xustificantes de gastos debidamente acreditados no programa ou actuación a desenvolver pola entidade beneficiaria. A convocatoria establecerá tanto as contías como as partidas orzamentarias que, con carácter xeral, será o crédito existente nas partidas destinadas no Orzamento Xeral a este efecto. O pagamento realizarase con carácter xeral previa xustificación da realización da actividade e sempre que fosen xustificadas as subvencións outorgadas con anterioridade, se acredite estar ao corrente das obrigas coa Facenda Pública e a Seguridade Social así como coa Facenda Local. Poderán realizarse pagos fraccionados do 50% cando así o solicite a entidade ou persoa beneficiaria, debendo xustificar a realización da actividade, como mínimo, en idéntica medida. Cando a subvención teña por obxecto o financiamento de actividades e o importe da subvención da proposta de resolución provisional sexa inferior ao que figura na solicitude presentada, poderase instar da persoa ou entidade beneficiaria, a reformulación da súa solicitude para axustar os compromisos e condicións á subvención outorgable. Esta proposta de cambio de obxecto de subvención será elevada ao órgano competente para a súa resolución. En calquera caso, a reformulación de solicitudes deberá respectar o obxecto, condicións e finalidade da subvención, así como os criterios de valoración establecidos nestas bases e nas correspondentes convocatorias. En todo o non previsto nas presentes bases a concesión destas subvencións se regulará polo disposto na Lei 38/2003 xeral de Subvencións, 16 de novembro, no Real decreto 887/2006, de 21 de xullo, polo que se aproba o Regulamento que a desenvolve e na Lei 9/2007, de 13 de xuño, de subvencións de Galicia. A resolución pola que se aproban as presentes bases pon fin á vía administrativa e contra ela poderá interpoñer o recurso de reposición perante o órgano que a dictou no prazo dun mes contado a partir contado a partir do día seguinte ao da súa notificación, de conformidade co disposto nos artigos 116 e 117 da Lei 30/1992 de 26 de novembro, de réxime xurídico das administracións públicas e do procedemento administrativo común. Sen prexuízo da posibilidade de interpoñer directamente o recurso contencioso administrativo no prazo de dous meses contados a partir do día seguinte ao da notificación desta resolución e na forma prevista no artigo 45 da Lei 29/1998 de 13 de xullo reguladora da xurisdición contencioso administrativa (BOE 14/07/98). As presentes bases entrarán en vigor coa súa publicación íntegra no Boletín Oficial da Provincia, e permanecendo en vigor ata a súa modificación ou derrogación expresa polo Concello. (asinada pola presidencia da entidade) A persoa solicitante, en plena posesión da súa capacidade xurídica e de obrar, en nome propio/en representación da entidade (.) fai constar, baixo a súa responsabilidade, que a/o que subscribe a entidade que representa cumpre todos os requisitos para ser beneficiaria dunha subvención, esixidos no artigo 13 da Lei 38/2003, de 17 de novembro, xeral de Subvencións, así como non está incursa/o en procedementos de cobro por vía de prema de débedas contraídas co Concello de Ferrol, declarando que son certos os datos que figuran na presente solicitude. Ferrol, (.) de (.) de 20. Asdo.: (asinada pola presidencia da entidade) Eu, (. Nome e Apelidos), con DNI nº (.), en representación da entidade (.) con CIF nº (.) declaro baixo a miña responsable que a entidade (.) ten a seguinte documentación en galego (marcar as que corresponda): · Documentación oficial da entidade (estatutos, proxecto e orzamento de actividades anual, certificación de membros da xunta directiva) · Documentos habituais de comunicación (actas, publicidade, circulares, etc.) E para que así conste, asino a presente a (.) de (.) de 20. (asinada pola presidencia da entidade) Eu, (. Nome e Apelidos), con DNI nº (.), en representación da entidade (.) declaro a baixo a miña responsabilidade que a entidade (.) con CIF nº (.) (Marcar a opción que corresponda e cumprimentar os datos) · Non ten solicitado nin recibido axudas e subvencións a outras entidades para este mesmo proxecto denominado (.) · Ten solicitado unha axuda ou subvención á seguinte institución (.) estando á espera de resolución. · Ten concedida unha axuda ou subvención por importe de (. €) por parte da (. nome da institución outorgante), correspondente este financiamento a unha porcentaxe do (.%) sobre o total do orzamento do proxecto denominado (.) E para que así conste, asino a presente a (.) de (.) de 20. (asinada pola presidencia da entidade) Eu, (. Nome e Apelidos), con DNI nº (.), en representación da entidade (.) con CIF nº (.) declaro baixo a miña responsable que a entidade (.) está ao corrente das obrigas tributarias e na Seguridade Social. E para que así conste, asino a presente a (.) de (.) de 20. (asinada pola presidencia da entidade) Eu, (. Nome e Apelidos), con DNI nº (.), en representación da entidade (.) con CIF nº (.) declaro baixo a miña responsabilidade que o número de conta bancaria da citada entidade é o seguinte: E para que así conste, asino a presente a (.) de (.) de 20. fase III. xustificación da subvención (asinada pola secretaría da entidade) Eu, (. Nome e Apelidos), con DNI nº (.), como secretario/a da entidade (.) con CIF nº (.) declaro baixo a miña responsabilidade que a entidade (.) ten executado o proxecto denominado (.), segundo consta na memoria xustificativa na que se detallan as actividades implementadas e os gastos efectuados. E para que así conste, asino a presente a (.) de (.) de 20. O que se fai público para xeral coñecemento. Ferrol, O alcalde-presidente, Vicente Irisarri Castro